Alavetz eth jeique Ibrahim, espaurit, arreconeishec ath califa, e comencèc a mossegar-se es dits; mès encara se resistie a creir ena realitat, e se didie: “Sò desvelhat o adormit?” E eth califa, sense dissimular era sua votz, li didec: “Te semble ben, jeique Ibrahim, er estat que te trapi?” E en entener-lo, lo deishèc de pic era peta ath jeique Ibrahim, se lancèc de morre en solèr, en tot arrossegar per eth era sua longa barba, e recitèc aguestes estròfes: